**Bilag til kapillær blodprøvetagning - CRP-måling**

|  |  |
| --- | --- |
| **Skabelon udarbejdet af: National arbejdsgruppe****Skabelon tilpasset af:** | **Gyldighedsperiode: xx-xx-xxxx**  |
| **Godkendt af: xx-xx-xxxx** | **Seneste revision: xx-xx-xxxx** |

|  |  |
| --- | --- |
| **Hvornår måler man** | CRP kan måles ved symptomer på eller mistanke om:* Akutte infektionstilstande

CRP-målingen skal altid vurderes sammen med øvrige kliniske data som temperatur, blodtryk, puls, respirationsfrekvens og påvirket almentilstand. |
| **Procedure for måling** | Proceduren tilrettes ud fra aktuelt anvendt apparat, denne procedure er gældende for ”QuickRead Go”: * Håndhygiejne i forhold til gældende retningslinje, der anvendes handsker som personligt værnemiddel.
* Tænd ”QuickRead Go” på frontpanelet. Instrumentet kalibrerer nu sig selv.
* Kontroller patientens hånd er afslappet og varm. Brug 3. eller 4. finger eller evt. øreflip.
* Rens prøvetagningssted med desinfektionsserviet. Lad det tørre helt.
* Pres let med tommelfinger fra yderste led mod blommen for at stimulere prøvetagningsstedet.
* Stik på siden af fingeren. Her er blodgennemstrømningen størst og smerten mindst.
* De første 2-3 dråber tørres væk. Læg let tryk mod blommen til ny bloddråbe fremkommer.
* Kapillærglas holdes med åbningen som det laveste punkt, så blodet suges opad. Dette gøres for at undgå, at der suges luft med ind.
* Når dråben er stor nok, fyldes kapillærglas på én gang. Hvis der sidder overskydende blod på kapillærglassets yderside tørres dette bort med tør serviet uden at suge blod ud af kapillærglasset.
* Kontroller at der ikke er synlige luftbobler i kapillærglasset. Observeres der synlige luftbobler- skal den kasseres.
* Tilsæt prøven til cuvetten med hjælp fra stempel og luk cuvetten med CRP reagenslåg.
* Der skal holdes øverst på cuvetten, da fingerfedt i gennemlysningsområdet kan medføre forkert analyseresultat.
* Vælg Måling på displayet på ”QuickRead Go” instrumentet.
* Sæt cuvetten i aflæsningsbrønden på instrumentet. Stregkoden skal vende mod en selv. Displayet viser, hvordan målingen forløber.
* Resultatet vises indenfor 60 sec. i displayet.
 |
| **Fejlkilder** | **Fejlkilder:*** Vand eller desinficering af borgerens finger kan fortynde bloddråben og medføre falske resultater. Ved vask/desinficering skal man lade fingeren tørre helt.
* For lille bloddråbe
* Manglende kvalitetssikring af måleudstyr (teststrimler ikke kalibreret, overskredet holdbarhed, uhensigtsmæssig opbevaring).
 |
| **Referenceværdier**  | En forhøjet værdi og især en let forhøjet værdi, er et meget uspecifikt fund. En normal CRP udelukker med stor sandsynlighed en inflammatorisk tilstand.En normal CRP udelukker ikke andre alvorlige lidelser, som f.eks. ilius og appendicit.Der ses typisk forhøjede CRP-værdier ved:* Infektioner med bakterier
* Sygdomme med kroniske betændelser som KOL, gigt og bindevævssygdomme
* Vævsskader efter større ulykker og operationer
* Cancersygdomme

Man kan ikke afgøre, om en infektion er bakteriel eller ej ud fra en CRP-måling.  |
| **Normal Crp****<5 mg/l.**  | **Lettere forhøjet Crp 10-20 mg/l.** | **Moderat forhøjet Crp 20-60 mg/l.** | **Svært forhøjet Crp 60-300 mg/l.** |
| Alvorlige lidelser som f.eks. ilius og appendicit. | Virale infektioner (fx influenza, forkølelse og viral meningitis) Akut pankreatitis | Virale infektioner (fx influenza, forkølelse og viral meningitis) Akut pankreatitis | Alvorlige bakterielle infektioner (fx sepsis, purulent meningitis, pyelonefritis og pneumoni)  |
| **Handling og orientering af borgerens egen eller behandlingsansvarlig læge** | Ved værdier udenfor normalområdet, som kræver lægefaglig vurdering/behandling, kontaktes praktiserende læge, vagtlæge eller behandlende hospitalsafdeling uden unødig forsinkelse med relevante observationer (ABCDE og vitalparametre) samt målingsværdier.Læge skal altid kontaktes i tvivlsspørgsmål.Efter endt behandling eller behandlingsforløb skal lægen orienteres inden for 2 dage. |
| **Referencer:**  | [C-reaktivt protein (CRP) - Lægehåndbogen på sundhed.dk](https://www.sundhed.dk/sundhedsfaglig/laegehaandbogen/undersoegelser-og-proever/klinisk-biokemi/blodproever/c-reaktivt-protein-crp/) Hentet den 14.02.2024[Hudpunktur – ”kapillærprøve”: Praktiske aspekter:](https://www.varportal.dk/portal/content/9170/19) Hentet fra VAR Healthcare den 18.06.2024 |